ع.حسین‌زاده ترقّي پروقرامينا ايسلاملاشماق و آوروپالاشماق مراملاريني داخيل ائتميشدي. ايسلاملاشماق اونون اورتايا قويدوغو ترقّي پروقرامي‌نین ايدئيا-نظري اساسلاريندان بيري ايدي. موتفکّیرين آيدين نظري پروقرامينا گؤره مذهب و دينلر تورکلري بير-بيرلريندن آييرماماليدير، اگر اونلارين عئلم و مدنيتلري تنزّول ائتسه، تورکلر يالنيز "ديني-ايسلام ايله موقیّدین، عرب عئلمی ايله موتعلّيم، عرب مدنيتي ايله موتمدّين اولدوقلاري حالدا اصلا عربلشمه‌ييب، يئنه "تورک اوغلو تورک کيمي" قالماليديرلار.